Kardang

Kardang eller kardangaksel er en betegnelse som har sitt opphav i at det i hver ende av mellomakselen på biler og motorsykler er et universalledd, eller kardansk ledd, oppkalt etter den som regnes som oppfinneren, Girolamo Cardano (1501–1576). 

 Ordet kardang eller kardangaksel brukes om mellomakselen mellom girkasse og bakaksel i en bakhjulsdreven bil, eller mellomakselen mellom motor og bakhjul på en motorsykkel. BMW og Moto Guzzi er eksempler på motorsykler med mellomaksel i stedet for det mer vanlige, kjede- eller beltedrift.

 Når en ser en lastebil bakfra, ser en midt på bakakselen en stor rund «klokke» – differensialklokka. Denne blir av enkelte feilaktig omtalt som «kardangen».

Kilder 
 

Bildeler
Mekanikk